《和西涯相公春兴诗二首 其一》
宋代·孙冕

山馆悠悠倚峻陂，别来应是两年过。鹿麋昔日游偏好，风雨他乡梦更多。

松下小轩闲雨菊，月中荒径掩云萝。归来若待头颅白，其奈岩花笑客何。

作者简介：临江军新淦人，字伯纯。太宗雍熙间进士。真宗天禧中为尚书礼部郎中，直史馆。出守苏州，甫及引年，即归隐九华山，再召竟不起。